หุ้น17เม.ย.ปิดเช้าร่วง12.71จุด
หุ้นเช้าสวิง ครึ่งวันขึ้น-ลงกว่า 22 จุด  ปิดครึ่งเช้าร่วง 12.71 จุด มูลค่าซื้อขาย 16,279.38 ล้านบาท
17 เม.ย. 2555

หุ้นเช้าสวิง ครึ่งวันขึ้น-ลงกว่า 22 จุด  ปิดครึ่งเช้าร่วง 12.71 จุด มูลค่าซื้อขาย 16,279.38 ล้านบาท 




ตลาดหุ้นวันที่ 17 เม.ย.หลังจากหยุดยาวสงกรานต์ เปิดตลาดช่วงเช้าดัชนีปรับตัวขึ้นไปกว่า 10 จุด ก่อนจะมีแรงขายออกมา ฉุดดัชนีร่วงไปต่ำสุด 1,156.28 จุด ลดลง 13.17 จุด กระทั่งปิดตลาดที่ 1,156.74 จุด ลดลง 12.71 จุด มูลค่าซื้อขาย 16,279.38 ล้านบาท  
นายปริญทร์ กิจจาทรพิทักษ์ ผู้บริหารสายงานวิเคราะห์หลักทรัพย์และกลยุทธ์การลงทุน บริษัทหลักทรัพย์ เคทีบี (ประเทศไทย ) กล่าวว่า ตลาดหุ้นยังอยู่ในช่วงการปรับฐาน แม้ว่าเปิดตลาดช่วงเช้าจะเด้งได้ตามตลาดหุ้นต่างประเทศ แต่การปรับฐานยังอยู่ไปถึงสิ้นเดือนเมษายนนี้ ซึ่งการปรับฐานนี้ดัชนีจะไม่หลุด 1,100 จุด
"การปรับฐานจะกินเวลาไปถึงสิ้นเดือนเมษายนนี้ ซึ่งจะเห็นสภาพตลาดขึ้น ๆ ลง ๆ ได้ตลอดเวลา แย่สุด ๆ น่าจะไปถึง 1,120 จุด  แต่ไม่หลุด 1,100 จุด"นายปริญทร์  
สำหรับหลักทรัพย์ที่มีมูลค่าซื้อขายสูงสุด 5 อันดับแรก 
1.     BANPU     ปิด 554  บาท ลดลง 18 บาท   มูลค่าซื้อขาย 1,354.36  ล้านบาท
2.     BBL          ปิด 188 บาท เพิ่มขึ้น 2 บาท    มูลค่าซื้อขาย 1,070.56  ล้านบาท
3.     KBANK     ปิด 151  บาท ลดลง 3 บาท    มูลค่าซื้อขาย 828.38 ล้านบาท 
4.     PTT           ปิด 337  บาท ลดลง 7 บาท    มูลค่าซื้อขาย 810.37  ล้านบาท
5.     SCB           ปิด 139.50 บาท ลดลง 4 บาท มูลค่าซื้อขาย 804.83  ล้านบาท